40. ΑΝΑΓΚ. ΝΟΜΟΣ υπ’αριθ. 595 της 24/25 Οκτ. 1968 (ΦΕΚ Α΄ 248) Περί τροποποιήσεως και συμπληρώσεως των διατάξεων του Ν.Δ. 3535/1956 «περί ιδρύσεως Οργανισμού Ανεγέρσεως Δικαστικού Μεγάρου Θεσσαλονίκης» και άλλων τινών διατάξεων. Άρθρ.1.-(Αντικαθίσταται η παρ. 1 άρθρ. 9 Ν.Δ. 3535/1956, ανωτ. σελ. 224,02). Άρθρ.2.-1.Η ανέγερσις του Δικαστικού Μεγάρου Θεσσαλονίκης θέλει πραγματοποιηθή εις την κατά τ’ ανωτέρω καθορισθείσαν θέσιν, βάσει των υπαρχουσών μελετών, προσαρμοζομένων εις τα τοπογραφικά και εδαφικά δεδομένα της νέας θέσεως. 2.Η προσαρμογή των υφισταμένων  αρχιτεκτονικών, στατικών, και ηλεκτρο μηχανολογικών μελετών του κτιρίου του  Δικαστικού Μεγάρου εις τας συνθήκας της νέας  θέσεως δύναται να ανατεθή εις τους εκπονήσαντας τας μελέτας ταύτας. Εις τους αυτούς μελετητάς δύναται να ανατεθή και η σύνταξις των απαιτουμένων δια την ολοκλήρωσιν των μελετών και την δημοπράτησιν της εκτελέσεως του έργου, προμετρήσεων, αναλύσεων τιμών, τιμολογίων, προϋπολογισμών, συγγραφών υποχρεώσεων και διακηρύξεων δημοπρασίας. 3.Η ανάθεσις της προσαρμογής των ως άνω μελετών εις την νέαν θέσιν του Δικαστικού Μεγάρου και των εν τη προηγουμένη παραγράφω εργασιών ενεργείται δι’ αποφάσεως του Υπουργού Δικαιοσύνης, μετά γνώμην του Διοικητικού Συμβουλίου του Οργανισμού επί τη νομίμω αμοιβή, μεμειωμένη κατά τας ισχυούσας δια μελέτας έργων του Δημοσίου εκπτώσεις, δαπάναις του Οργανισμού. Άρθρ.3.-Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 